
Për hapjen e programeve të reja të studimit pranë institucionit privat “shkolla e lartë ndërkombëtare e tiranës”

Në mbështetje të nenit 102 të Kushtetutës së Republikës së Shqipërisë, nenit 44/1 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar dhe vendimit të Këshillit të Ministrave nr. 281, datë 18.3.2009 “Për licencimin e institucionit privat “Shkolla e Lartë Ndërkombëtare e Tiranës””

Urdhëroj:

1. Hapjen pranë institucionit privat “Shkolla e Lartë Ndërkombëtare e Tiranës”, të programit të studimit të ciklit të parë në “Infermieri e përgjithshme”, që realizohet me 180 kredite, me kohëzgjatje normale 3 vite akademike, në formën e studimit me kohë të plotë dhe në përfundim të të cilit lëshohet diplomë universitare “Bachelor” në “Infermieri e përgjithshme”.
2. Hapjen pranë institucionit privat “Shkolla e Lartë Ndërkombëtare e Tiranës”, të programit të studimit të ciklit të parë në “Teknologji informacioni dhe komunikimi”, që realizohet me 180 kredite, me kohëzgjatje normale 3 vite akademike, në formën e studimit me kohë të plotë dhe në përfundim të të cilit lëshohet diplomë universitare “Bachelor” në “Teknologji informacioni dhe komunikimi”.
3. Hapjen pranë institucionit privat “Shkolla e Lartë Ndërkombëtare e Tiranës”, të programit të studimit të ciklit të parë në “Mësuesi për ciklin e ulët”, që realizohet me 180 kredite, me kohëzgjatje normale 3 vite akademike, në formën e studimit me kohë të plotë dhe në përfundim të të cilit lëshohet diplomë universitare “Bachelor” në “Mësuesi për ciklin e ulët”.
4. Hapjen pranë institucionit privat “Shkolla e Lartë Ndërkombëtare e Tiranës”, të programit të studimit të ciklit të parë në “Mësuesi për ciklin parashkollor”, që realizohet me 180 kredite, me kohëzgjatje normale 3 vite akademike, në formën e studimit me kohë të plotë dhe në përfundim të të cilit lëshohet diplomë universitare “Bachelor” në “Mësuesi për ciklin parashkollor”.
5. Hapjen pranë institucionit privat “Shkolla e Lartë Ndërkombëtare e Tiranës”, të programit të integruar të studimit të ciklit të dytë “Master i shkencave” në “Farmaci”, që realizohet me 300 kredite, me kohëzgjatje normale 5 vite akademike, në formën e studimit me kohë të plotë dhe në përfundim të të cilit lëshohet diplomë universitare “Master i shkencave”, në “Farmaci”.
6. Këto programe studimi hapen në bazë të vendimeve nr. 168, datë 15.4.2011, nr. 293, datë 20.12.2011 dhe nr. 306, datë 16.3.2012 të Këshillit të Akreditimit të Arsimit të Lartë, bashkëlidhur këtij urdhri.
7. Institucioni privat “Shkolla e Lartë Ndërkombëtare e Tiranës”, duhet t’i nënshtrohet procesit të akreditimit të këtyre programeve të studimit, brenda afateve të përcaktuara në ligjin në fuqi.
8. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij urdhri.
9. Ngarkohet për zbatimin e këtij urdhri Sekretari i Përgjithshëm, Agjencia Publike e Akreditimit të Arsimit të Lartë, Drejtoria e Zhvillimit të Arsimit Jopublik dhe institucioni privat “Shkolla e Lartë Ndërkombëtare e Tiranës”.
Ky urdhër hyn në fuqi menjëherë dhe botohet në Fletoren Zyrtare.

